Sparket britisk forsvarsminister nekter for å ha lekket
Williamson benekter onsdag kveld at har noe som helst med lekkasjen å gjøre Lekkasjene fra det nasjonale sikkerhetsrådet har den siste uken vokst til en massiv skandale for Mays allerede splittede regjering. Informasjonen som først ble gjengitt av avisa The Telegraph, dreide seg om at regjeringen skal ha bestemt seg for å la den kinesiske telegiganten Huawei delta i deler av utbyggingen av 5G-nettet. Regjeringen har siden fastholdt at det ikke er tatt noen beslutning i saken. Williamson var blant de første av flere statsråder som nektet for å stå bak. Han kalte lekkasjen «fullstendig uakseptabel». Statsministeren har utnevnt Penny Mordaunt, som inntil nå har hatt ansvar for internasjonal bistand, til å ta over. Hun blir britenes første kvinnelige forsvarsminister.Lekkasjen kom etter et møte 23. april i sikkerhetsrådet, som kun består av utvalgte statsråder og sikkerhetssjefer med taushetsplikt om diskusjonene. En kildejakt ble satt i gang, og etterforskningen har resultert i beviser som peker mot at Williamson har ansvar for lekkasjen, ifølge May. – Det er ikke fremkommet noen andre troverdige versjoner av hendelsesforløpet som kan forklare lekkasjen, sier May i et brev til Williamson som hennes kontor offentliggjorde onsdag. May har mistet tilliten til Williamson, fastslår statsministeren.42 år gamle Williamson var regnet som en nær alliert av statsministeren. Han fikk jobben i 2017 da forgjengeren Michael Fallon gikk av i kjølvannet av anklager om trakassering. Williamson risikerer nå å bli gjenstand for en kriminaletterforskning. Huaweis mulige rolle i utbyggingen av framtidas mobilnett er mottatt med skepsis i flere land. USA er sterkt imot involvering fra det kinesiske selskapet fordi det etter kinesisk lov kan være forpliktet til å hjelpe hjemlandets regjering med å samle etterretning eller bidra med andre sikkerhetstjenester ved behov.
Storbritannias statsminister Theresa May gir forsvarsminister Gavin Williamson sparken fordi han angivelig lekket fra hemmelige diskusjoner om kinesiske Huawei.